Mys. — Pergamon — 2nd c. BC?
Region: Asia Minor — Mysia [Kaïkos], Pergamon

επι πρυτανεως καβειρου μηνος πανθειου εικαδι εγνω βουλη και δημος γνωμηι στρατηγων περι της ιερωσυνης του ασκληπι[ου] οπως υπαρχηι εις τον απαντα χρονον ασκληπιαδηι και τοις απογονοις τοις ασκληπιαδου τυχηι τηι αγαθηι δεδοχθαι τηι βουληι και τωι δημωι την μεν ιερωσυνην του ασκληπιου και των αλλων θεων των εν τωι ασκληπιειωι ιδρυμενων ειναι ασκληπιαδου του [αρχι]ου και των απογονων των ασκληπιαδου εις απαν[τ]α [τ]ον χρονον και στεφανηφορειν αυτων αει τον εχοντα την ιερωσυνην λαμβανειν δε και γερα των θυομενων ιερειων εν τωι ιερωι παντων σκελος δεξιον και τα δερματα και ταλλα τραπεζωματα παντα τα παρατιθεμεν[α] [-----]σ[-] καρπευεσθαι δε αυτον και το ιερ[ον] [-----------------------] [-----------------------] [--------]-- υπαρχειν εις απαντα τον χρον[ον]. [ειναι δ]ε και ατελειαν ασκληπιαδηι παντων [ων] η πολις κυρια και εις το λοιπον αει τωι τον στεφανον εχοντι αναγορευεσθαι δ[ε] εις προεδριαν τον ιερεα εν απασι τοις αγωσιν. επιμελεισθαι δε και της ευκοσμιας της κατα το ιερ[ον] πασης τον ιερεα ως αν αυτωι δοκη[ι] καλως εχειν και οσιως κυριευοντα των ιερων παιδων. οπως δε ταυτα εις τον απαντα χρονον διαμενηι βεβαια ασκληπιαδηι και τοις απογονοις τοις ασκληπιαδου επιτελειν ορκωμοσιον την πολιν εν τηι αγοραι επι του διος του σωτηρος τωι βωμωι και ομοσαι τας τιμουχιας η μην εμμενειν εν οις εψηφισται η πολις ασκληπιαδηι και τοις απογονοις τοις ασκληπιαδου. τους δε στρατηγους τους επ[ι] καβειρου πρυτανεως επιμεληθηναι οπως συντελεσθη ο ορκος καθαπερ γεγραπται. αναγραψαι δε αυτους και το ψηφισμα τοδε εις στηλας λιθινας τρεις και στησαι αυτων μιαν μεν εν τωι ιερωι του ασκληπιου εμ περγαμω αλλην δε εν τωι ιερωι της αθηνας εν ακροπολε[ι] [τ]ην δε τριτην εμ μυτιληνηι εν τωι ιερωι του [ασκλ]ηπιου. εγγραψαι δε και εις τους νομους [τους τ]ης πολεως το ψηφισμα τοδε και [χρησθω]σαν αυτωι νομωι κυριωι εις απαντα τον χρονον.